දැවිල්ල.පිච්චෙනවා වගේ.අම්මෝ, රිදෙනවෝ.ඉන්න බැරියෝ.හයි යයියෝ.කෝ මම තාම ප්ලාස්ටරේට අතවත් තියලා නෑ..ඒ ගැන හිතුවාමත් වේදනාව ඉවසන්න බෑ.දෙයියනේ, හම ගැලවිලා ආවොත් මොකද කරන්නෙ.ලේ නවත්තන්න බැරුව ගියොත්.ලේ ගලලා, ගලලා, ගලලා නාන කාමරේ ලේ වලින් පිරුනොත්.හැබෑටම මොනවා වෙයිද, මම නාන කාමරේ මගේම ලේ විලේ බැහැලා ඉන්නකොට, අම්මා ඇවිත් දොර ඇරියාම, නාන කාමරේ පිරිලා තිබ්බ ලේ, මුහුද ගොඩ ගලනවා වගේ ලොකූ ‍රැල්ලක් එක්ක එලියට ගහලා, අම්මයි මායි ලේ ගංගාවෙ පාරවල් දිගේ ගහගෙන ගියොත්.එතකොට අම්මා කෑ ගහලා අහවි,“මොනවද ළමයො මේ වෙන්නෙ.”මම කෑ ගහලා කියාවි,“මම මේ ප්ලාස්ටරේ ගැලෙව්වා විතරයි, අම්මේ.”